CELEX: 32019R0828
Language: sk
Date: 2019-03-14 00:00:00
Title: Delegované nariadenie Komisie (EÚ) 2019/828 zo 14. marca 2019, ktorým sa mení delegované nariadenie (EÚ) 2016/127, pokiaľ ide o požiadavky na vitamín D v počiatočnej dojčenskej výžive a požiadavky na kyselinu erukovú v počiatočnej dojčenskej výžive a následnej dojčenskej výžive (Text s významom pre EHP)

23.5.2019   
               
               
                  SK
               
               
                  Úradný vestník Európskej únie
               
               
                  L 137/12
               
            
         DELEGOVANÉ NARIADENIE KOMISIE (EÚ) 2019/828
         zo 14. marca 2019,
         ktorým sa mení delegované nariadenie (EÚ) 2016/127, pokiaľ ide o požiadavky na vitamín D v počiatočnej dojčenskej výžive a požiadavky na kyselinu erukovú v počiatočnej dojčenskej výžive a následnej dojčenskej výžive
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 609/2013 z 12. júna 2013 o potravinách určených pre dojčatá a malé deti, potravinách na osobitné lekárske účely a o celkovej náhrade stravy na účely regulácie hmotnosti a ktorým sa zrušuje smernica Rady 92/52/EHS, smernica Komisie 96/8/ES, 1999/21/ES, 2006/125/ES a 2006/141/ES, smernica Európskeho parlamentu a Rady 2009/39/ES a nariadenie Komisie (ES) č. 41/2009 a (ES) č. 953/2009 (1), a najmä na jeho článok 11 ods. 2,
         keďže:
         
                     (1)
                  
                  
                     V delegovanom nariadení Komisie (EÚ) 2016/127 (2) sa okrem iného stanovujú pravidlá týkajúce sa zloženia a označovania počiatočnej dojčenskej výživy a následnej dojčenskej výživy.
                  
               
                     (2)
                  
                  
                     V delegovanom nariadení (EÚ) 2016/127 sa konkrétne stanovuje, že obsah vitamínu D v počiatočnej dojčenskej výžive sa pohybuje v rozmedzí 2 – 3 μg/100 kcal.
                  
               
                     (3)
                  
                  
                     Boli vyjadrené obavy, že vysoká spotreba počiatočnej dojčenskej výživy s obsahom 3 μg/100 kcal vitamínu D v kombinácii s ďalším príjmom vitamínu D jeho dopĺňaním by mohla viesť k tomu, že niektoré dojčatá by konzumovali vitamín D v množstve, ktoré by mohlo predstavovať bezpečnostné riziko. S cieľom zabezpečiť čo najväčšiu ochranu dojčiat Komisia požiadala Európsky úrad pre bezpečnosť potravín (ďalej len „úrad“), aby posúdil bezpečnosť konzumácie dojčenskej výživy s obsahom 3 μg/100 kcal vitamínu D.
                  
               
                     (4)
                  
                  
                     Vo vedeckom stanovisku z 28. júna 2018 o aktualizácii prípustnej hornej hranice príjmu vitamínu D v prípade dojčiat (3) úrad dospel k záveru, že používanie počiatočnej dojčenskej výživy s obsahom 3 μg/100 kcal vitamínu D môže viesť k tomu, že niektoré dojčatá vo veku do 4 mesiacov by mohli už len prostredníctvom samotnej dojčenskej výživy konzumovať vitamín D v množstve, ktoré prevyšuje prípustnú hornú hranicu príjmu.
                  
               
                     (5)
                  
                  
                     V uvedenom stanovisku sa tiež dospelo k záveru, že použitie maximálneho obsahu vitamínu D v počiatočnej dojčenskej výžive na úrovni 2,5 μg/100 kcal by neviedlo k príjmu vitamínu D zo samotnej dojčenskej výživy, ktorý by bol vyšší než prípustná horná hranica jeho príjmu. Na základe uvedeného stanoviska by sa maximálny obsah vitamínu D povolený podľa delegovaného nariadenia (EÚ) 2016/127 v prípade počiatočnej dojčenskej výživy mal v súlade s článkom 6 a článkom 9 ods. 1 až 4 nariadenia (EÚ) č. 609/2013 znížiť na 2,5 μg/100 kcal.
                  
               
                     (6)
                  
                  
                     Maximálne hodnoty obsahu kyseliny erukovej v počiatočnej dojčenskej výžive a následnej dojčenskej výžive boli stanovené delegovaným nariadením (EÚ) 2016/127.
                  
               
                     (7)
                  
                  
                     Úrad prijal vedecké stanovisko o prítomnosti kyseliny erukovej v krmivách a potravinách (4). V uvedenom stanovisku dospel k záveru, že hodnota expozície prostredníctvom stravy v 95. percentile bola najvyššia u dojčiat a iných detí, čo môže naznačovať riziko pre deti s vysokou expozíciou kyseline erukovej.
                  
               
                     (8)
                  
                  
                     Vzhľadom na závery uvedeného stanoviska je vhodné znížiť maximálne hodnoty kyseliny erukovej v počiatočnej dojčenskej výžive a následnej dojčenskej výžive.
                  
               
                     (9)
                  
                  
                     Prílohy I a II k delegovanému nariadeniu (EÚ) 2016/127 by sa preto mali zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Prílohy I a II k delegovanému nariadeniu (EÚ) 2016/127 sa menia v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 14. marca 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 181, 29.6.2013, s. 35.
         
            (2)  Delegované nariadenie Komisie (EÚ) 2016/127 z 25. septembra 2015, ktorým sa dopĺňa nariadenie Európskeho parlamentu a Rady (EÚ) č. 609/2013, pokiaľ ide o osobitné požiadavky na zloženie a informácie platné pre počiatočnú dojčenskú výživu a následnú dojčenskú výživu a pokiaľ ide o požiadavky na informácie týkajúce sa výživy dojčiat a malých detí, Ú. v. EÚ L 25, 2.2.2016, s. 1.
         
            (3)  Vestník EFSA (EFSA Journal) (2018) 16(8):5365, 118 s
         
            (4)  Vestník EFSA (EFSA Journal) (2016) 14(11):4593, 173 s
      
      
         
            PRÍLOHA
            Prílohy I a II k delegovanému nariadeniu (EÚ) 2016/127 sa menia takto:
            
                        1.
                     
                     
                        Príloha I sa mení takto:
                        
                                    a)
                                 
                                 
                                    V bode 11 sa zápis týkajúci sa vitamínu D nahrádza takto:
                                    
                                                 
                                             
                                             
                                                Na 100 kJ
                                             
                                             
                                                Na 100 kcal
                                             
                                          
                                                najmenej
                                             
                                             
                                                najviac
                                             
                                             
                                                najmenej
                                             
                                             
                                                najviac
                                             
                                          
                                                „vitamín D (v μg)
                                             
                                             
                                                0,48
                                             
                                             
                                                0,6
                                             
                                             
                                                2
                                             
                                             
                                                2,5“
                                             
                                          
                              
                                    b)
                                 
                                 
                                    bod 5.3 sa nahrádza takto:
                                    
                                                „5.3.
                                             
                                             
                                                Obsah kyseliny erukovej nesmie presiahnuť 0,4 % celkového obsahu tukov.“
                                             
                                          
                              
                  
                        2.
                     
                     
                        Bod 4.3 prílohy II sa nahrádza takto:
                        
                                    „4.3.
                                 
                                 
                                    Obsah kyseliny erukovej nesmie presiahnuť 0,4 % celkového obsahu tukov.“